**„НАУЧНА ЕТИКА“** **АНОТАЦИЯ**

1. Дисциплината **„Научна етика“** се чете пред студентите в ОКС „Бакалавър“ от специалност „Финанси“ от учебната 2022/2023 г.
2. Описание на съдържанието: (*на български език от 850 до 1000 знака, вкл. интервалите*)

Първите десетилетия на XXI век се характеризират с динамична и усложнена среда на живот. Условията са далеч от природната хармония, в която са живели всички поколения преди нас. Всяка секунда получаваме външни стимули на въздействие, на които се очаква да имаме отклик в съгласие със своите интереси и тези на околните. Често, обаче се оплитаме в интерпретацията на правилно-неправилно, добро-лошо, желано-нежелано. Колкото повече се усложнява средата отвън, толкова повече се обърква системата ни на взимане на решение. Навярно това е поради отдалечаване от онези светогледни позиции, които създават устоите у човека, които подвеждаме под общото понятие „етика“.

Проблемите, които решава съвременният човек се пораждат от неговото социално и биологично битие. Всеки от нас попада в ситуация на конфликт на интереси – тези на другите и своите собствени. Как се взимат правилни решения без тези интереси да бъдат нарушавани, но и без да се създава конфликтна ситуация?

Разнообразието от роли в социо-културния живот разпадат личността на множество образи. Кои са опорните положения, когато влизаме и излизаме от дадена житейска роля? Как оставаме верни на себе си, без да пречим на другите? Кой създава правилата и как тези правила подкрепят индивидуалното и общото развитие? Имаме ли мярка за „винаги правилно“ поведение? На тези и други подобни въпроси отговорите откриваме именно в учението за етиката.

Етичното прониква навсякъде, където човекът излиза от своята самодостатъчност и влиза в контакт с другите. Когато това се случва, той се води от вътрешни и външни правила, които действат като мотивация, като стимул, като принуда. Изучавайки тези правила, ние виждаме как някои от тях са валидни винаги и навсякъде. Те са надвременни и вечни. Други обаче, се явяват и отпадат според нуждите на социалните групи и времето, в което те живеят. Виждаме също как една част от тези правила имат нужда от формално, изрично посочване, а други, като че ли естествено откриваме у себе си като присъщи. Тези въпроси също са предмет на науката за етиката.

Научната етика внася в самия предмет научно присъствие. Както всяка наука, така и етиката се основава на нуждите на хората и има за цел да им помага в тяхното съвместно съжителстване. Етиката предлага методи за социално приемливо поведение. Но освен, че е добре да знаем какви са те, още по-важно е те да бъдат прилагани в живота навреме и на място. Как да имаме етично поведение в своите ежедневни и професионални занимания се учим от приложната етика. Всяка човешка дейност си има свои специфични черти и взаимодействия, което диференцира етиката в най-различни приложни направления, едно от които е и занимаването с наука. Научната работа провокира към редица добродетелни, но и порочни практики. Ето защо е необходимо да има яснота за научната дейност сама по себе си, като се вземат предвид основни работни процеси, възможни конфликти и правила за тяхното решаване.

На свой ред, правилата се обвързват помежду си и съставляват цяла организирана в своя логика система. Тя не изниква за един ден, а се създава от последователното въвеждане на опита в обобщени правила и норми. Част от тях изискват специална защита в правен ред, докато други могат да ползват хората и без да се излагат експлицитно в законови регулации. И както добре знаем, редът не означава непременно справедливост, което налага той да бъде адаптиран непрекъснато. Изменят се житейските условия. Променят се водещите ценности на текущия социополитически модел, където важна роля играе конкретната професионална област.

Полето на изява на личността в своя свободно избран професионален път налага допълнителни изисквания към нея за спазване на конкретни професионални норми, в т. ч. и етични. Това определя значението на последната, четвърта част на учебната програма, с която се прави кратко въведение във финансовата теория, практика и институционализация, и свързаните с тях етични въпроси. Познаването на основните принципи, на които се изгражда финансовата теория е основание за възприемане на етичност в съгласуваност със самата теория. Докато практическото приложение на финансовите знания позволяват на човека да успешно да се ориентира усложнения до безкрайност финансов свят и успешно да се реализира чрез него.

Етичността като събирателен образ на редица други качества е също и критерий за високи материални и духовни успехи на личността, на бизнеса, на обществото, на човечеството. Следователно, необходимо е правилно разбиране за ролята на етиката в практиката на финансиста. Цялостната организация и ред във финансовата сфера се оглежда в текущия институционален пейзаж, който като своеобразна инфраструктура спомага разпределението на благата посредством главния инструмент във финансите и тяхна основа – парите. Парите като мярка за стойност и дълг често подтикват хората да действат в крайности, където те биха загубили всяка етичност и заемат водещата позиция на ценност от най-висш порядък. Ето защо е важно да се осветляват въпросите за ценностите и мярката, за дълга и справедливостта, така че парите, както и всяко друго средство в живота да продължат да бъдат само средство за живеене чрез ценности, но не и мярка за висша ценност.

**СЪДЪРЖАНИЕ**

|  |  |  |  |
| --- | --- | --- | --- |
| **№** | **ТЕМА** | **P** | **Д** |
| **ПЪРВА ЧАСТ. ЕТИКА (Концептуална рамка на етиката)** |
| 1.  | **Етиката на теория****Ethics on the bookshelf**Що е Етика? Добродетели и пороци. Теории за етиката. Етиката като предмет на изследване. Понятия, предмет, роля.  | 2 | 1 |
| 2. | **Етиката в живота****Ethics in life**Приложна (професионална) етика. Мета-етика.  | 2 |  |
| 3. | **Етика в пространството и времето****Ethics in geohistory**Историографско развитие на етическите проблеми. Древността, Средновековие, Ренесанс, Съвременност; Изток-Запад, Европа, България. Школи и цивилизации.  | 2 |  |
| **ВТОРА ЧАСТ. НАУКА (Етични аспекти на науката наука)** |
| 4. | **Образование и познание****(Етични акценти в познанието и образованието)****Education and knowledge**Мислене, памет, внимание, възприятие, въображение, представи. Език и съзнание. Мотивация. Идеали. Мироглед.Научна истина. Информационни технологии. дигитализация, изкуствен интелект . | 2 | 1 |
| 5. | **Изследователска култура****(Етично поведение в научното творчество)****Research Culture**Критическо четене. Творческо писане. Дебат. Цитиране и библиографски справки. Съотносимост на езика. | 2 |  |
| 6. | **Етични принципи в науката****Ethical principles in science**Честност, Обективност, Интегритет, Прецизност, Откритост, Отчетност, Отговорност, Достоверност, Конфиденциалност, Интелектуална собственост, Публичност, Менторство, Колегиалност, Социална отговорност, Недискриминация, Компетентност, Законност, Защита на природата и човека.  | 2 |  |
| **ТРЕТА ЧАСТ. ТРАДИЦИИ И ПРАВЕН РЕД (Конфликти от етично естество в науката)** |
| 7. | **Регулации за етичност в науката** **Ethical behavior and regulations**Фактори, управление, стимулиране. Етични принципи и правила в научното изследване. Етични кодекси. Добри практики. Етически стандарти в науката.  | 3 | 1 |
| 8. | **Етически проблеми в** **изследователските практики****Ethical problems in research**Плагиатство. Интелектуална собственост. | 3 |  |
| 9. | **Мобилност****(Етични асиметрии в мобилността на учените)****Mobility**Програма Еразъм. Етични асиметрии в мобилността на учените. Социално взаимодействие. Достъп, сътрудничество, разпространение (Документи на МОН). | 3 |  |
| **ЧЕТВЪРТА ЧАСТ. ЕТИКА И ФИНАНСИ**  |
| 10. | **Етика в теорията на финансите****Ethics and Theory of Finance**Принципи за етичност. Интереси и роли.  | 3 | 2 |
| 11. | **Етика в упражняване на професията „финансист”****Ethics and the financier**Бизнес етика.  | 3 |  |
| 12. | **Етика на финансовите институции****Ethics of the Financial Institutions**Представителство и достъп. Разпределение. | 3 |  |
|  | **Общо** | **30** | **5** |

**Методи на преподаване**

Комбинират се различни методи на преподаване, съобразени с формата на обучение - *(посочват се използваните методи на преподаване - лекции, упражнения, изнесено обучение* *в бизнес среда или администрация, дискусии, разработване на задачи, представяне на доклади, провеждане на проучвания, решаване на казуси и др.)*

Основна стратегия на преподаването е създаване на учебни ситуации за самостоятелно аргументирано мислене чрез опит за достигане до границите на наличната компетентност.

Това включва следните видове стратегии:

1) според интелектуалните функции – стратегия за мислене и изразяване;

2) според ориентацията към учене – на основата на конструктивизма и когнитивните теории за учене;

3) според особеностите на учебната среда – обучение ориентирано към студента и учебното съдържание.

Използвани методи: следване, питане, диалог, съждение, аргументация и контра-аргументация, работа с ключови думи, работа с данни, анализ и синтез, и др.

При темите от четвърта част се предвижда изнесено обучение в реална бизнес среда, където студентите да:

* се запознаят с конкретни практически примери и казуси;
* се срещнат с разбирането на специалисти от практиката;
* добият своя собствена опитност;
* съпоставят наученото с преживяното;
* да се мотивират за бъдещо етично поведение

Необходимите ресурси за обучение са: *(посочват се необходимите ресурси, като напр. компютърна мултимедия, специализиран софтуер, компютърен клас, електронно обучение и други дигитални средства, бяла дъска, маркер, …).*

Флип чарт табло с цветни маркери (електронна дъска); достъп до електронни и печатни издания

Самостоятелната подготовка на студентите, обучаващи се в дистанционна форма на обучение, включва (*описват се компонентите на самостоятелната подготовка на студентите, напр. индивидуални и/или екипни проучвания в конкретни организации/ институции; тематични писмени задания; и др.)*.

Извънаудиторната заетост на студентите включва:

1) самостоятелна работа с литературни източници;

2) работа с бази данни за научни изследвания;

3) разработване на тези и тяхната аргументация и

4) публична защита на собствени идеи и позиции.

**резултати**

Учебната програма е насочена към формиране на изискваните за образователно-квалификационната степен знания (теоретични и фактологически), умения (познавателни и практически) и компетентности (самостоятелност и отговорност, ключови компетентности за учене през целия живот, езиково обучение, граждански и социални компетентности, цифрови компетентности, комуникативни компетентности, професионални компетентности), в съответствие с Националната квалификационна рамка[[1]](#footnote-1) и Европейската референтна рамка на Ключовите компетентности за учене през целия живот[[2]](#footnote-2).

Дисциплината предоставя на студентите следните основни знания:

1. Какво е етика и етично поведение?
2. Кои са особеностите на научната работа?
3. Как науката може да се използва за разбиране на въпросите, свързани с етичното в живота?
4. Как се взимат правилни решения с отчитане интересите на всички заинтересовани страни?
5. Кои са най-често срещаните конфликти и порочни практики в научните изследвания?
6. Как да четем критично научни текстове, да формираме теза, антитеза и да водим дебат с научни методи?
7. Как да различаваме етичното поведение от неетичното?
8. Кои са най-често срещаните не/етични практики?
9. Как се създават правила за етично поведение и търпимост към неетичното?
10. Кои са етичните въпроси в полето на финансовата теория, практика и работа на институциите?
11. Какво е плагиатство и как да го избегнем?
12. Как да взаимодействаме с международната научна общност?

Обучението по дисциплината формира у студентите следните основни умения:

1. Да различават етичното от неетичното.
2. Да различават научното от ежедневното.
3. Да работят с научни текстове по етичен начин.
4. Да изграждат етично поведение в полето на финансите.
5. Да избягват плагиатството.
6. Да бъдат активни в международния научен обмен.

**ПРЕПОРЪЧИТЕЛНА ЛИТЕРАТУРА**

**А. Основна**

1. Драмалиева, В., & Маринова, Е. (Ред.). (2012). Етиката в българската наука. *Седма национална конференция по етика* (стр. 382). София: ИК -УНСС.
2. Сотирова, Д. (2021). *Приложните етики във висшето училище.* София: Фабер .
3. Korhonen V, Mattsson M, Inkinen M and Toom A (2019) Understanding the Multidimensional Nature of Student Engagement During the First Year of Higher Education. Front. Psychol. 10:1056. DOI: 10.3389/fpsyg.2019.01056
4. Томпсън, М. (2017). *Философия: малка енциклопедия.* София: Хомо Футурус.
5. Етичен кодекс на Съюза на учените в България
6. Европейската харта на изследователите и кодекса за поведение при подбор на изследователи

**Б. Допълнителна**

1. Marinov, E. (2014). Morale and Ethics in Scientific Research. Economic Research Institute at BAS.
2. Resnik, D. B. (2005). *The* Ethics *of Science: an introduction.* NY: Routledge.
3. Волтер, Ф. (1982). *Философски речник.* Варна: Книгоиздателство "Георги Бакалов".
4. Гасет, Х. О. (2013). *Що е философия?* София: НБУ.
5. Денкова, Л. (2003). *Етика: начален курс.* София: НБУ.
6. Кърцуайл, Р. (2015). *Как да създадем ум.* София: Изток-Запад.
7. Сивилов, Л. (1992). *Теории за истината. Част 1.* София: УИ "Св. Климент Охридски".
8. Сивилов, Л. (1994). Системното познание. София: ИУ "Св.Климент Охридски".
9. Сотирова, Д. (1995). Бизнес-етика. София: ИНИ "Индустри идея"
10. International Ethics Standards An ethical framework for the global property market Revised May 2021 (Международни етични стандарти <https://ies-coalition.org/ies-documents/>) <https://ies-coalition.org/wp-content/uploads/2021/05/International-Ethics-Standards-May-1st-2021.pdf>

*Допълнени литературни източници – учебна 2022/23 година*

1. *Нешев, Кирил. 1999. История на етиката. Парадигма. София.*
2. *Етиката в българската наука. Седма национална конференция по етика. 4-5 ноември, 2011 г., ИК-УНСС, София, 2012.*
3. *Етиката в българската икономика. Шеста национална конференция по етика. 11-12 юни, 2010 г., ИК-УНСС, София, 2012.*
4. *Драмалиева, Валентина. 2018. Бизнес етика в съвременния мениджмънт. ИК-УНСС, София.*

**Последна редакция – 24-09-2022 г.**

1. Националната квалификационна рамка на Република България (*РМС № 96/02.02.2012)* дефиниразнанията, уменията и компетенциите, които се изискват като резултат от обучението в съответните образователно-квалификационни степени във висшето образование. [↑](#footnote-ref-1)
2. Европейската референтна рамка на Ключовите компетентности за учене през целия живот (Официален вестник на Европейския съюз C 189/7 4.6.2018 г.) дефинира осем ключови компетентности необходими за личностна реализация и развитие, пригодност за заетост, социално приобщаване, устойчив начин на живот, успешен живот в едни мирни общества, организиране на живота по здравословно осъзнат начин и активно гражданско участие. [↑](#footnote-ref-2)